Il-Parlament huwa koleġiżlatur - għandu s-setgħa li jadotta u jemenda l-leġiżlazzjoni u jiddeċiedi dwar il-baġit annwali tal-UE fuq livell indaqs mal-Kunsill. Jissorvelja l-ħidma tal-Kummissjoni u ta' korpi oħra tal-UE u jikkoopera mal-parlamenti nazzjonali tal-pajjiżi tal-UE biex jikseb il-kontribut tagħhom. Il-maġġoranza vasta tal-liġijiet tal-UE jiġu adottati permezz tal-proċedura leġiżlattiva ordinarja, magħrufa spiss wkoll bħala l-"kodeċiżjoni". Din hija l-proċedura standard u tagħti l-istess saħħa lill-Parlament Ewropew u lill-Kunsill tal-Unjoni Ewropea. Tapplika għal firxa wiesgħa ta' oqsma bħall-immigrazzjoni, l-enerġija, it-trasport, it-tibdil fil-klima, l-ambjent, il-protezzjoni tal-konsumatur u l-governanza ekonomika. Hemm xi oqsma li fihom jintużaw proċeduri oħra għat-teħid tad-deċiżjonijiet. F'oqsma bħat-tassazzjoni, il-liġi dwar il-kompetizzjoni u l-Politika Estera u ta' Sigurtà Komun i, il-Parlament Ewropew huwa "kkonsultat" . F'dawk il-każijiet, il-Parlament jista' japprova jew jirrifjuta proposta leġiżlattiva , jew jipproponi emendi għaliha, iżda l-Kunsill mhuwiex legalment obbligat li jsegwi l-opinjoni tal-Parlament, għalkemm mhuwiex meħtieġ li jistenna qabel ma jieħu deċiżjoni. Il-proċedura ta' , meta tinħtieġ l-approvazzjoni tal-Parlament, tapplika għall-adeżjoni tal-Istati Membri l-ġodda tal-UE u l-ftehimiet internazzjonali ta' kummerċ bejn l-UE u pajjiżi terzi jew gruppi ta' pajjiżi. Il-proċedura ta' kunsens tintuża wkoll fid-deċiżjoni finali dwar il-ħatra tal-Kummissjoni Ewropea. X'jiġri fil-każ tal-inizjattiva leġiżlattiva? Min jibda l-proċess tal-leġiżlazzjoni tal-UE? Għalkemm huwa l-kompitu tal-Kummissjoni li tipproponi liġijiet ġodda tal-UE, il-Parlament jista' jieħu l-inizjattiva billi jitlob lill-Kummissjoni tippreżenta proposta leġiżlattiva. Meta jjagħmlu użu ta' "inizjattiva leġiżlattiva" bħal din, il-Membri tal-Parlament Ewropew jistgħu jistabbilixxu skadenza għat-tressiq ta' proposta. Jekk il-Kummissjoni tirrifjuta, jeħtiġilha tispjega għaliex għamlet dan. Atti delegati jew ta' implimentazzjoni Meta jadottaw liġi ġdida, il-Membri tal-Parlament Ewropew u l-Kunsill jistgħu jagħtu istruzzjonijiet lill-Kummissjoni biex tikkomplementa l-liġi b'żidiet jew tibdil żgħir (bħal annessi jew aġġornamenti tekniċi) permezz ta' atti delegati (atti li jissupplimentaw jew jemendaw partijiet mil-liġi) jew atti ta' implimentazzjoni (atti li jagħtu dettalji dwar kif tiġi implimentata l-liġi). B'dan il-mod, il-leġiżlazzjoni tista' tibqa' sempliċi u, jekk ikun meħtieġ, tiġi supplimentata u aġġornata mingħajr negozjati ġodda fil-livell leġiżlattiv. Skont it-tip ta' att adottat mill-Kummissjoni, il-Membri tal-Parlament Ewropew għandhom opzjonijiet differenti jekk ma jaqblux mal-miżuri proposti mill-Kummissjoni. Il-Membri tal-Parlament Ewropew għandhom id-dritt ta' veto għal atti delegati. Għal atti ta' implimentazzjoni, il-Membri tal-Parlament Ewropew jistgħu jitolbu lill-Kummissjoni temenda jew tirtirahom, iżda l-Kummissjoni m'għandha l-ebda obbligu legali li tagħmel dan. Aqsam din il-paġna ma' ħaddieħor: Irreġistra biex tirċievi l-aġġornamenti b'mail